Giovanni er en meget venlig (jeg kom fx 40 minutter for sent til check-in og havde migræne flere dage, hvor jeg bare var på værelset hele dagen) og stille vært der gerne holder sig for sig selv, så man har meget privatliv.
Det er utrolig dejligt med eget toilet og bad på værelset og wifi virkede upåklageligt! Det var også rigtig rart at man kunne bruge køkkenet - ellers kan det hurtigt blive en dyr omgang.
Der var en del larm på gaden og i bygningen i løbet af hele døgnet, men det er jo forskelligt hvordan det påvirker folk. Jeg lod mig ikke genere meget af det.
Lejligheden ligger tæt på supermarked, genbrugsmarked, udkigspunkt med udsigt over hele Rom og flotte parker (som dog ikke altid er åbne...). Den ligger dog et godt stykke uden for centrum og der er også lidt vej til nærmeste offentlige transport, men det er jo fint hvis man vil lidt væk fra byens larm og mange mennesker.
Området er en ganske nydeligt boligkvarter og det føltes meget sikkert at gå rundt som ene ung kvinde. Også om aftenen.